**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā | Nr.103/4  (prot. Nr.4, 28.§) | Nr.233 |

Par zemesgabala Nākotnes ielā 14 daļas

nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka iepriekšējā zemes nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu un 53.punktu, [..] 2020.gada 26.februāra iesniegumu, zemes nomas līgumu, kas 2016.gada 5.aprīlī noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 2.marta priekšlikumu (sēdes protokols Nr.4) un Liepājas pilsētas domes pastāvīgās Pilsētas attīstības komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Pagarināt [..] zemes nomas līguma par zemesgabala Nākotnes ielā 14, Liepājā (kadastra Nr.1700 002 0160), daļas 180 kv.m platībā iznomāšanu termiņu līdz 2025.gada 4.aprīlim nekustamā īpašuma Nākotnes ielā 10-1 apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot 2016.gada 5.aprīlī noslēgtajā zemes nomas līgumā par zemesgabala Nākotnes ielā 14 (kadastra Nr.1700 002 0160) daļas iznomāšanu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2025.gada 4.aprīlim”.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja [..] vainas dēļ grozījums 2016.gada 5.aprīlī noslēgtajā zemes nomas līgumā par zemesgabala Nākotnes ielā 14 daļas nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
|  |  | |
| Nosūtāms: | Nekustamā īpašuma pārvaldei, nomniekam | |